স্টামফোর্ড বিশ্ববিদ্যালয় বাংলাদেশ

স্টামফোর্ড ইউনিভার্সিটি বাংলাদেশ বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। এটি ২০০২ সালে বাংলাদেশ সরকার থেকে বিশ্ববিদ্যালয়ের সনদ পেয়ে স্টামফোর্ড ইউনিভার্সিটি বাংলাদেশ নামে কার্যক্রম শুরু করে। বিশ্ববিদ্যালয়টির একমাত্র ক্যাম্পাস সিদ্ধেশ্বরীতে অবস্থিত। ঢাকার মুগদার গ্রিন মডেল টাউনে বিশ্ববিদ্যালয়টির স্থায়ী ক্যাম্পাস নির্মাণের প্রক্রিয়া চলছে।http://www.stamforduniversity.edu.bd/index.php/stamford/details/4

 ইতিহাস 
১৯৯৫ সালে বিশিষ্ট শিক্ষানুরাগী প্রয়াত ড. এম. এ হান্নান ফিরোজের হাত ধরে প্রতিষ্ঠানটির কলেজ শাখা স্টামফোর্ড কলেজ যাত্রা শুরু করেhttps://www.unirank.org/bd/uni/stamford-university-bangladesh/। পরবর্তীতে ২০০২ সালে বাংলাদেশ সরকার কর্তৃক বিশ্ববিদ্যালয়ের সনদ লাভ করার মাধ্যমে, আন্তর্জাতিক মানের শিক্ষা প্রদানের মূলমন্ত্র নিয়ে স্টামফোর্ড ইউনিভার্সিটি বাংলাদেশ নামে তাদের শিক্ষা কার্যক্রম শুরু করে https://www.stamforduniversity.edu.bd/index.php/stamford/details_view/5। প্রতিষ্ঠানটিতে স্নাতক ডিগ্রী প্রদান করার পাশাপাশি স্নাতকোত্তর ডিগ্রীও প্রদান করা হয়। প্রতিষ্ঠানটিতে ২০২১ সাল পর্যন্ত ট্রাইমেস্টার ভিত্তিতে শিক্ষাক্রম পরিচালনা করা হত, পরবর্তিতে ২০২২ সাল হতে সেমিস্টার পদ্ধতিতে শিক্ষাক্রম পরিচালনা করে আসছে।

উপাচার্যগণ

নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
  অধ্যাপক মনিরুজ্জামান (১ ফেব্রুয়ারি ২০২৩ - বর্তমান)

 অনুষদ সমূহ 
স্টামফোর্ড ইউনিভার্সিটি বাংলাদেশ-এ  পাঁচটি অনুষদ আছে, যেগুলো হলো- ব্যবসায় শিক্ষা অনুষদ, বিজ্ঞান অনুষদ, কলা ও সামাজিক বিজ্ঞান অনুষদ, আইন অনুষদ এবং প্রকৌশল অনুষদ। বর্তমানে ১৪টি বিভাগে ৩২টি স্নাতক ও স্নাতকোত্তর ডিগ্রী প্রদানকারী প্রোগ্রাম রয়েছে। বিভাগসমূহ হচ্ছেঃ 
 ব্যবসায় প্রশাসন বিভাগ
 ফার্মেসি বিভাগ 
 পরিবেশ বিজ্ঞান বিভাগ
 অনুজীব বিজ্ঞান বিভাগ
 ইংরেজি বিভাগ
 চলচ্চিত্র ও গণমাধ্যম অধ্যয়ন বিভাগ
 সাংবাদিকতা ও গণমাধ্যম অধ্যয়ন বিভাগ
 অর্থনীতি বিভাগ
 লোকপ্রশাসন বিভাগ
 আইন বিভাগ
 কম্পিউটার বিজ্ঞান বিভাগ
 সিভিল ইঞ্জিনিয়ারিং বিভাগ
 তড়িৎ প্রকৌশল বিভাগ
 স্থাপত্য বিভাগ

 চিত্রশালা 

 তথ্যসূত্র 

 বহিঃসংযোগ 
 স্টামফোর্ড ইউনিভার্সিটি বাংলাদেশ এর প্রাতিষ্ঠানিক ওয়েবসাইট


বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার বিশ্ববিদ্যালয়
বিষয়শ্রেণী:বাংলাদেশের স্থাপত্য বিশ্ববিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের স্থাপত্য
বিষয়শ্রেণী:১৯৯৪-এ বাংলাদেশে প্রতিষ্ঠিত